**Cu privire la aprobarea proiectului de lege pentru**

**modificarea şi completarea unor acte legislative**

**-----------------------------------------------------------------**

Guvernul HOTĂRĂŞTE:

Se aprobă şi se prezintă Parlamentului spre examinare proiectul de lege pentru modificarea şi completarea unor acte legislative.

**Prim-ministru VLADIMIR FILAT**

Contrasemnează:

Ministrul finanţelor Veaceslav Negruţa

Ministrul justiţiei Oleg Efrim

 Vizează:

Secretarul general al Guvernului Victor BODIU

Aprobată în şedinţa Guvernului

din

Proiect

**PARLAMENTUL REPUBLICII MOLDOVA**

**LEGE**

pentru modificarea şi completarea unor acte legislative

Parlamentul adoptă prezenta lege organică.

**Art**. **I.** – Articolul 1841 din Codul vamal al Republicii Moldova nr. 1149-XIV din 20 iulie 2000 (republicat în Monitorul Oficial al Republicii Moldova, ediţie specială din 1 ianuarie 2007), cu modificările ulterioare, se modifică şi se completează după cum urmează:

**1.** La alineatul (1), cuvintele „şi cele nerezidente” se exclud;

la litera b), cuvintele „persoanele fizice nerezidente să fie proprietari ai mijloacelor de transport auto şi să locuiască temporar în Republica Moldova, acestea fiind confirmate prin actele respective” se exclud;

litera e) se exclude;

**2.** Articolul se completează cu trei alineate noi, (11), (12) şi (13), cu următorul cuprins:

„(11) Pentru persoanele fizice rezidentecare deţin cetăţenia Republicii Moldova şi cetăţenia altor state termenul specificat la alin (1) poate fi prelungit de către organul vamal, în baza unei cereri a solicitantului, cu cel mult 90 de zile, cu respectarea următoarelor condiţii:

a) mijloacele de transport auto să fie deţinute în proprietate de către acestea;

b) mijloacele de transport auto se află în evidenţa permanentă a statului a cărui cetăţenie o deţine proprietarul;

c) mijloacele de transport auto să nu fie folosite pentru transportul naţional sau internaţional de mărfuri şi pasageri.

(12) Prin derogare de la prevederile art. 20, persoanele fizice nerezidente au dreptul de a introduce pe teritoriul Republicii Moldova mijloace de transport auto, indiferent de termenul de exploatare a acestora, doar în cazul în care vor fi declarate prin acţiune şi plasate, pe un termen de pînă la 180 de zile pe parcursul unui an calendaristic, în regim vamal de admitere temporară, cu respectarea următoarelor condiţii:

a) mijloacele de transport auto se află în evidenţă permanentă în alte state;

b) persoanele fizice nerezidente să fie proprietari ai mijloacelor de transport auto şi să locuiască temporar în Republica Moldova, acestea fiind confirmate prin actele respective;

c) mijloacele de transport auto să fie scoase de pe teritoriul Republicii Moldova pînă la expirarea termenului acordat, conform regimului vamal de admitere temporară;

d) mijloacele de transport auto să nu fie folosite pentru transportul de mărfuri şi de pasageri;

e) în cazul în care persoanelor fizice nerezidente li se acordă un alt regim de şedere pe teritoriul Republicii Moldova, documentele confirmative vor fi prezentate organului vamal în vederea prelungirii termenului de aflare a mijlocului de transport auto în regim vamal de admitere temporară, informaţia respectivă incluzîndu-se în Registrul de stat al transporturilor.

(13) Mijloacele de transport introduse în condiţiile alin. (1), (11) şi (12) nu se pot afla pe teritoriul Republicii Moldova pe un termen mai mare decît cel stabilit de prezentul articol, independent de identitatea persoanelor care le introduc.”;

**3.** Alineatele (2) şi (3) vor avea următorul cuprins:

„(2) Nerespectarea condiţiilor stabilite la alin. (1), (11) şi (12) lit. a) –e) se sancţionează conform legislaţiei în vigoare.

(3) Persoanele fizice rezidente şi cele nerezidente, care nu au scos de pe teritoriul Republicii Moldova mijloacele de transport auto declarate prin acţiune şi plasate, conform termenelor specificate la alin. (1), (11) şi (12), în regim vamal de admitere temporară, nu au dreptul de a introduce pe teritoriul Republicii Moldova alte mijloace de transport auto în condiţiile alin.(1), (11) şi (12).”

**Art. II. –** Articolul 10 din Legea nr. 1569-XV din 20 decembrie 2002 cu privire la modul de introducere şi scoatere a bunurilor de pe teritoriul Republicii Moldova de către persoane fizice (Monitorul Oficial al Republicii Moldova, 2002, nr.185-189, art.1416), cu modificările ulterioare, se modifică şi se completează după cum urmează:

**1.** La alineatul (3), cuvintele „şi cele nerezidente” se exclud, iar după textul “90 de zile” se introduce textul “pe parcursul unui an calendaristic”;

la litera b) cuvintele „persoanele fizice nerezidente să fie proprietari ai mijloacelor de transport auto şi să locuiască temporar în Republica Moldova, acestea fiind confirmate prin actele respective;” se exclud;

litera e) se exclude;

**2.** Alineatul (31) va avea următorul cuprins:

(31) nerespectarea condiţiilor stabilite la alin. (3), (33) şi (34) lit a) –e) se sancţionează conform legislaţiei în vigoare.

**3.** Se completează cu trei alineate noi, (33), (34) şi (35), cu următorul cuprins:

„(33) Pentru persoanele fizice rezidente care deţin cetăţenia Republicii Moldova şi cetăţenia altor state termenul specificat la alin (3) poate fi prelungit de către organul vamal, în baza unei cereri a solicitantului, cu cel mult 90 de zile, cu respectarea următoarelor condiţii:

a) mijloacele de transport auto să fie deţinute în proprietate de către acestea;

b) mijloacele de transport auto se află în evidenţa permanentă a statului a cărei cetăţenie o deţine proprietarul;

c) mijloacele de transport auto să nu fie folosite pentru transportul naţional sau internaţional de mărfuri şi pasageri.

(34) Prin derogare de la prevederile art.20 al Codului vamal al Republicii Moldova nr.1149-XIV din 20 iulie 2000, persoanele fizice nerezidente au dreptul de a introduce pe teritoriul Republicii Moldova mijloace de transport auto, indiferent de termenul de exploatare a acestora, doar în cazul în care vor fi declarate prin acţiune şi plasate, pe un termen de pînă la 180 de zile pe parcursul unui an calendaristic, în regim vamal de admitere temporară, cu respectarea următoarelor condiţii:

a) mijloacele de transport auto se află în evidenţă permanentă în alte state;

b) persoanele fizice nerezidente să fie proprietari ai mijloacelor de transport auto şi să locuiască temporar în Republica Moldova, acestea fiind confirmate prin actele respective;

c) mijloacele de transport auto să fie scoase de pe teritoriul Republicii Moldova pînă la expirarea termenului acordat, conform regimului vamal de admitere temporară;

d) mijloacele de transport auto să nu fie folosite pentru transportul de mărfuri şi de pasageri;

e) în cazul în care persoanelor fizice nerezidente li se acordă un alt regim de şedere pe teritoriul Republicii Moldova, documentele confirmative vor fi prezentate organului vamal în vederea prelungirii termenului de aflare a mijlocului de transport auto în regim vamal de admitere temporară, informaţia respectivă incluzîndu-se în Registrul de stat al transporturilor.

(35) Mijloacele de transport introduse în condiţiile alin. (3), (33) şi (34) nu se pot afla pe teritoriul Republicii Moldova pe un termen mai mare decît cel stabilit de prezentul articol, independent de identitatea persoanelor care le introduc.”;

**Preşedintele Parlamentului**